CELEX: 32018D0294
Language: el
Date: 2018-02-26 00:00:00
Title: Απόφαση (ΚΕΠΠΑ) 2018/294 του Συμβουλίου, της 26ης Φεβρουαρίου 2018, για την τροποποίηση της απόφασης (ΚΕΠΠΑ) 2015/259 για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

27.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 55/58
            
         ΑΠΌΦΑΣΗ (ΚΕΠΠΑ) 2018/294 ΤΟΥ ΣΥΜΒΟΥΛΊΟΥ
   της 26ης Φεβρουαρίου 2018
   για την τροποποίηση της απόφασης (ΚΕΠΠΑ) 2015/259 για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1, σε συνδυασμό με το άρθρο 31 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 17 Φεβρουαρίου 2015, το Συμβούλιο εξέδωσε την απόφαση (ΚΕΠΠΑ) 2015/259 (1).
            
         
               (2)
            
            
               Η απόφαση (ΚΕΠΠΑ) 2015/259 του Συμβουλίου προβλέπει περίοδο εφαρμογής 36 μηνών για τις δραστηριότητες που προβλέπονται στο άρθρο 1 παράγραφος 2 της εν λόγω απόφασης μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 της εν λόγω απόφασης.
            
         
               (3)
            
            
               Στις 17 Ιανουαρίου 2018, ο εκτελεστικός φορέας (η «τεχνική γραμματεία του ΟΑΧΟ») ζήτησε από την Ένωση την άδεια να παρατείνει για 9 μήνες την περίοδο εφαρμογής της απόφασης (ΚΕΠΠΑ) 2015/259, προκειμένου να συνεχισθεί η εφαρμογή των δραστηριοτήτων πέραν της ημερομηνίας λήξεως που προβλέπεται στο άρθρο 5 παράγραφος 2 της εν λόγω απόφασης.
            
         
               (4)
            
            
               Η αιτούμενη τροποποίηση της απόφασης (ΚΕΠΠΑ) 2015/259 αφορά το άρθρο 5 παράγραφος 2 και το παράρτημά της, ιδίως όσον αφορά τις περιγραφές ορισμένων δραστηριοτήτων που θα πρέπει να τροποποιηθούν.
            
         
               (5)
            
            
               Η συνέχιση των δραστηριοτήτων που προβλέπονται στο άρθρο 1 παράγραφος 2 της απόφασης (ΚΕΠΠΑ) 2015/259, όπως αναφέρεται συγκεκριμένα στο αίτημα που υπέβαλε η τεχνική γραμματεία του ΟΑΧΟ στις 17 Ιανουαρίου 2018, είναι δυνατή χωρίς συνέπειες για τους πόρους.
            
         
               (6)
            
            
               Ως εκ τούτου, η απόφαση (ΚΕΠΠΑ) 2015/259 θα πρέπει να τροποποιηθεί, ώστε να καταστεί δυνατή η συνεχής εφαρμογή των δραστηριοτήτων που προβλέπονται σε αυτήν, με την ανάλογη παράταση της διάρκειάς της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση (ΚΕΠΠΑ) 2015/259 τροποποιείται ως εξής:
   
               1)
            
            
               στο άρθρο 5, η παράγραφος 2 αντικαθίσταται από το ακόλουθο κείμενο:
               «2.   Λήγει 45 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3.»,
            
         
               2)
            
            
               στο παράρτημα, κάτω από την επικεφαλίδα «Σχέδιο Ι — Εθνική εφαρμογή και επαλήθευση», στην υποεπικεφαλίδα «Δραστηριότητες», η τελευταία περίοδος στην περιγραφή της δραστηριότητας «1. Περιφερειακά μαθήματα κατάρτισης των τελωνειακών αρχών των συμβαλλόμενων κρατών σχετικά με τις τεχνικές πτυχές του καθεστώτος περί μεταφοράς της CWC» αντικαθίσταται από το ακόλουθο κείμενο:
               «Τα μαθήματα θα πραγματοποιηθούν από το υποτμήμα Υποστήριξης Εφαρμογής της τεχνικής γραμματείας, με την τεχνική εμπειρογνωμοσύνη του υποτμήματος Διασαφήσεων, στην περιοχή της Αφρικής.»,
            
         
               3)
            
            
               στο παράρτημα, κάτω από την επικεφαλίδα «Σχέδιο Ι — Εθνική εφαρμογή και επαλήθευση», στην υποεπικεφαλίδα «Δραστηριότητες», οι τελευταίες δύο περίοδοι στην περιγραφή της δραστηριότητας «10. Εφαρμογή των διδαγμάτων που αντλήθηκαν από την αποστολή στη Συρία» αντικαθίστανται από το ακόλουθο κείμενο:
               «Προκειμένου αυτό να γίνει με τον αποτελεσματικότερο τρόπο, προτείνεται η γραμματεία να διοργανώσει ένα εσωτερικό εργαστήριο για να επανεξετάσει και να αναλύσει τα διδάγματα που αντλήθηκαν και να τα υλοποιήσει το ταχύτερο δυνατόν. Τα αποτελέσματα των εργασιών του εν λόγω εργαστηρίου θα πρέπει να περιλαμβάνουν τον προσδιορισμό και την εφαρμογή σχετικών προγραμμάτων κατάρτισης, καθώς και την αγορά συνιστώμενου εξοπλισμού που προσδιορίστηκε στο εργαστήριο.»,
            
         
               4)
            
            
               στο παράρτημα, κάτω από την επικεφαλίδα «Σχέδιο V — Οικουμενικός χαρακτήρας και ενημέρωση», στην υποεπικεφαλίδα «Δραστηριότητες», η πρώτη περίοδος στην περιγραφή της δραστηριότητας «2. Προετοιμασία έκθεσης του ΟΑΧΟ» αντικαθίσταται από το ακόλουθο κείμενο:
               «Προετοιμασία μιας επαγγελματικών προδιαγραφών υλικής και επιγραμμικής παρουσίασης σχετικά με τον ΟΑΧΟ και την CWC, που θα χρησιμοποιείται σε σχετικές συνεδριάσεις, διασκέψεις κ.λπ., σε συνεργασία με μουσεία αφιερωμένα στην επιστήμη και την ειρήνη.»,
            
         
               5)
            
            
               στο παράρτημα, κάτω από την επικεφαλίδα «Σχέδιο V — Οικουμενικός χαρακτήρας και ενημέρωση», στην υποεπικεφαλίδα «Δραστηριότητες», η περιγραφή της δραστηριότητας «3. Ενημέρωση της νεολαίας» αντικαθίσταται από το ακόλουθο κείμενο:
               «Η ενημέρωση που απευθύνεται σε νεανικό κοινό (15-25 ετών) με σκοπό τόσο την ευαισθητοποίησή του σχετικά με τον ΟΑΧΟ και την CWC, όσο και για να μπορέσουν οι νέοι να διερευνήσουν δυνατότητες για μελλοντική σταδιοδρομία σε τομείς και κλάδους διεθνούς επιπέδου. Αυτό θα περιλαμβάνει δραστηριότητες ενημέρωσης μέσω βίντεο τήρησης διαδικτυακού ιστολογίου (blogging) και ανάπτυξης υλικού επικοινωνίας με στόχο το νεανικό κοινό.»,
            
         
               6)
            
            
               στο παράρτημα, κάτω από την επικεφαλίδα «Σχέδιο V — Οικουμενικός χαρακτήρας και ενημέρωση», στην υποεπικεφαλίδα «Δραστηριότητες», η περιγραφή της δραστηριότητας «4. Προώθηση του οικουμενικού χαρακτήρα ώστε κράτη που δεν είναι συμβαλλόμενα μέρη να προσχωρήσουν στην CWC» αντικαθίσταται από το ακόλουθο κείμενο:
               «Ενώ απομένουν λίγα κράτη που δεν είναι συμβαλλόμενα μέρη της CWC, και προκειμένου να προωθηθεί η προσχώρηση στην CWC ως δέσμευση εκ μέρους του κράτους για τον αφοπλισμό και τη διεθνή συνεργασία, η τεχνική γραμματεία του ΟΑΧΟ θα εστιάζεται σε διμερείς συναντήσεις και σε συναντήσεις προβολής με κράτη που δεν είναι συμβαλλόμενα μέρη και σε χορηγία των συμμετεχόντων από μη συμβαλλόμενα κράτη στην CWC προκειμένου να συμμετέχουν σε εκδηλώσεις του ΟΑΧΟ.»,
            
         
               7)
            
            
               στο παράρτημα, κάτω από την επικεφαλίδα «Σχέδιο V — Οικουμενικός χαρακτήρας και ενημέρωση», στην υποεπικεφαλίδα «Δραστηριότητες», η τελευταία περίοδος της περιγραφής της δραστηριότητας «5. Υποστήριξη για την συμμετοχή ΜΚΟ σε δραστηριότητες ΟΑΧΟ» αντικαθίσταται από το ακόλουθο κείμενο:
               «Η πρόταση αυτή θα παράσχει βασική συνδρομή για τα έξοδα ταξιδιού και στέγασης των αντιπροσώπων των ΜΚΟ που προέρχονται από κράτη με αναπτυσσόμενες οικονομίες ή οικονομίες σε μετάβαση, προκειμένου να παραστούν στις διασκέψεις των συμβαλλόμενων κρατών το 2015, 2016, 2017 και 2018.»,
            
         
               8)
            
            
               στο παράρτημα, κάτω από την επικεφαλίδα «Σχέδιο VI — Πρόγραμμα για την Αφρική», στην υποεπικεφαλίδα «Δραστηριότητες», η περιγραφή της δραστηριότητας «4. Συνέργειες και σύμπραξη για αποτελεσματική εφαρμογή» αντικαθίσταται από το ακόλουθο κείμενο:
               «Η δραστηριότητα αποβλέπει στην ενίσχυση των ικανοτήτων των εθνικών αρχών της CWC να απευθυνθεί σε εθνικούς φορείς και στην προαγωγή της συμμετοχής των ενδιαφερομένων οργανισμών/φορέων για τη στήριξη της εφαρμογής της CWC. Πρόκειται για εθνικές βιομηχανικές ενώσεις, περιφερειακές/υποπεριφερειακές οργανώσεις, τελωνειακά εκπαιδευτικά ιδρύματα, εργαστήρια και ακαδημαϊκά ιδρύματα. Η δραστηριότητα θα διευκολύνει τη διάδοση των πρακτικών μεταξύ των συμβαλλομένων κρατών από την Αφρική και θα ενθαρρύνει την υποστήριξη μεταξύ κρατών. Οι συμμετέχοντες από τα συμβαλλόμενα αφρικανικά κράτη θα λάβουν χορηγίες για να συμμετάσχουν σε μια συνεδρίαση των εθνικών αρχών στα κεντρικά γραφεία του OPCW στη Χάγη.»,
            
         
               9)
            
            
               στο παράρτημα, κάτω από την επικεφαλίδα «Σχέδιο VI — Πρόγραμμα για την Αφρική», στην υποεπικεφαλίδα «Δραστηριότητες», η τελευταία περίοδος στην περιγραφή της δραστηριότητας «5. Σειρά μαθημάτων για την ανάπτυξη δεξιοτήτων ανάλυσης» αντικαθίσταται από το ακόλουθο κείμενο:
               «Τα μαθήματα θα πραγματοποιηθούν με την υποστήριξη του Verifin, διακεκριμένου ιδρύματος επιλεγμένου με διαφανή διαδικασία πρόσκλησης υποβολής προσφορών με το οποίο ο ΟΑΧΟ έκλεισε πενταετή συμφωνία, και του Εθνικού Ερευνητικού Ινστιτούτου - Φυσικής και Χημικής Ανάλυσης (INRAP) της Τυνησίας.».
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 26 Φεβρουαρίου 2018.
      
         
            Για το Συμβούλιο
         
         
            H Πρόεδρος
         
         F. MOGHERINI
      
   
   
      (1)  Απόφαση (ΚΕΠΠΑ) 2015/259 του Συμβουλίου, της 17ης Φεβρουαρίου 2015, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 43, 18.2.2015, σ. 14).